Ŋkuléle Ðe Xexea Me Ŋu
Mexico Ƒukɔme
Esi afɔku aɖe dzɔ le tomemikufe aɖe le April 2010 me la, ami kple gas gbogbo aɖe kɔ ɖe atsiafua me hena ɣleti etɔ̃ sɔŋ kloe. Numekuha aɖe de dzesii be, ɣleti eve kple afã le afɔku sia megbe la, aɖi si ami sia gblẽ ɖi la dzi ɖe kpɔtɔ le nutoa me—le esi nugbagbevi aɖewo va le aɖi sia nom ta. Ke hã, numekula aɖewo ke ɖi wofe nya sia; elabena woxɔe se be ɖe amia fe akpa gãtɔ sí yi atsiafua gɔme.
Russia
Nyadzɔdzɔgbalẽ si nye Rossiiskaya Gazeta ka nya ta be, Russiatɔ 59 le alafa me siwo xɔ tso fe 18 va ɖo 35 xɔe se be, “hafi nu nadze edzi na ame le agbe me la, ele be wòaŋe aɖaba afu agbeɖɔʋunɔnɔ fe dzidzenu aɖewo dzi godoo.”
Peru
Blitikpoe xoxotɔ siwo ŋu woke ɖo (abe esi dze le etame ene) ɖee fia be ame siwo nɔ Peru fe dziehe tsɔa bli wɔa bli wowóe (alo, popcorn) eye wotua bliwɔ anɔ fe 3,000 sɔŋ enye sia.
Italy
Katolikotɔwo fe bisiɔp—Lucio Soravito De Franceschi—si le Adria-Rovigo, gblɔ be, anyo be woatsɔ mawunya “ayi na amewo tẽe” le afi sia afi si wole. Egblɔ kpee be, “mele be osɔfowo fe ɖetsɔtsɔ le amewo me nanye sɔleme gawo fofo o, ke amewo fe agbonugawo fofo boŋ.”
South Africa
Gbenyiwo fe dzo, si wozãna le atikewɔwɔ me, fe kilogram ɖeka fe asi yi dzi kaka va ɖo Amerika dɔlar 65,000. Le fe 2011 me, le South Africa ɖeɖe dzaa la, amewo tre mɔ̃ na gbenyi 448 sɔŋ hebu mo na wo. Ame vlo aɖewo hã gbã blemanudzraɖofe kple adzɔnudzrafe bubuwo le Europa hefi gbenyi fe dzo siawo. Edze fãa be gbenyi siwo le Europa fe lãwo kpɔfewo gɔ̃ hã mele dedie o.
ewe_Latn ewe_Latn ewe_Latn ita_Latn ewe_Latn grn_Latn ewe_Latn zul_Latn ewe_Latn sot_Latn ewe_Latn